ประกาศบริษัท ท่าอากาศยานไทย จำกัด (มหาชน) เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของบริษัท ท่าอากาศยานไทย จำกัด (มหาชน)

ประกาศบริษัท
ท่าอากาศยานไทย จำกัด (มหาชน)
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคลของบริษัท
ท่าอากาศยานไทย จำกัด (มหาชน)[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ

๑.  ให้ยกเลิกประกาศบริษัท ท่าอากาศยานไทย
จำกัด (มหาชน) เรื่อง การดำเนินการตามพระราชบัญญัติข้อมูลข่าวสารของราชการ
พ.ศ. ๒๕๔๐ เกี่ยวกับข้อมูลข่าวสารส่วนบุคคลของบริษัท ท่าอากาศยานไทย จำกัด (มหาชน) ฉบับลงวันที่ ๗
มิถุนายน พ.ศ. ๒๕๔๓ ซึ่งประกาศในราชกิจจานุเบกษา เล่ม ๑๓๑ ตอนพิเศษ ๗๔ ง
ลงวันที่ ๑๙ มิถุนายน พ.ศ. ๒๕๔๓

๒.  บริษัท
ท่าอากาศยานไทย จำกัด (มหาชน) (ทอท.)
ได้จัดระบบข้อมูลข่าวสารส่วนบุคคลตามพระราชบัญญัติดังกล่าวดังนี้
๒.๑ ประเภทของบุคคลที่มีการเก็บข้อมูลไว้
๒.๑.๑ กรรมการผู้อำนวยการใหญ่ ทอท.
๒.๑.๒ พนักงาน สังกัด ทอท.
๒.๑.๓ ลูกจ้าง สังกัด ทอท.
๒.๒ ประเภทของระบบข้อมูลข่าวสารส่วนบุคคล
๒.๒.๑ แฟ้มประวัติกรรมการผู้อำนวยการใหญ่ ทอท.
๒.๒.๒ แฟ้มประวัติพนักงาน ลูกจ้าง ทอท.
๒.๒.๓ ระบบสารสนเทศด้านบริหารงานบุคคล ทอท.
๒.๓ ลักษณะการใช้ข้อมูลตามปกติ
- ใช้ในการบริหารงานบุคคลของ ทอท.
๒.๔ วิธีการขอตรวจข้อมูลข่าวสารของเจ้าของข้อมูล
๒.๔.๑ กรอกใบคำขอข้อมูลทะเบียนประวัติ
๒.๔.๒ ส่งใบคำขอเป็นหนังสือด้วยตนเอง
หรือผ่านผู้บังคับบัญชาต้นสังกัด ถึงฝ่ายทรัพยากรบุคคล ทอท.
๒.๔.๓ ผู้อำนวยการฝ่ายทรัพยากรบุคคล ทอท.
หรือผู้ที่ได้รับมอบหมายเป็นผู้พิจารณาอนุมัติ
๒.๕ การขอแก้ไขเปลี่ยนแปลงข้อมูล มีแนวทางปฏิบัติดังนี้
รายงานขอเปลี่ยนแปลงประวัติ ตามแบบแจ้งการเปลี่ยนแปลงประวัติที่ ทอท.
กำหนดโดยผ่านผู้บังคับบัญชาตามลำดับ เพื่อส่งให้ฝ่ายทรัพยากรบุคคล
ทอท.ดำเนินการและบันทึกในแฟ้มประวัติพนักงาน
ลูกจ้าง รวมทั้งระบบสารสนเทศเพื่อการบริหาร ทอท. (ระบบงานด้านบริหารงานบุคคล)
๒.๖ การแนบหลักฐานต่าง ๆ ที่เกี่ยวกับการเปลี่ยนแปลงประวัติ ได้แก่
๒.๖.๑ การสมรส แนบสำเนาใบสำคัญการสมรส
และสำเนาทะเบียนบ้านของภรรยาที่เปลี่ยนชื่อสกุลตามสามี
๒.๖.๒ การหย่า แนบสำเนาใบสำคัญการหย่า และสำเนาบันทึกการหย่า
๒.๖.๓ การมีบุตร แนบสำเนาใบสูติบัตรบุตร และสำเนาทะเบียนบ้านบุตร
๒.๖.๔ การเปลี่ยนชื่อตัว ชื่อสกุล
แนบสำเนาใบสำคัญการเปลี่ยนชื่อตัว ชื่อสกุล และสำเนาทะเบียนบ้านที่แก้ไขชื่อตัว
ชื่อสกุลใหม่
๒.๖.๕ การย้ายที่อยู่ แนบสำเนาทะเบียนบ้านใหม่
๒.๖.๖ การเพิ่มวุฒิการศึกษา
หรือการฝึกอบรมเพิ่มเติม แนบสำเนาปริญญาบัตร หรือสำเนาประกาศนียบัตร
พร้อมทั้งสำเนาใบระเบียนแสดงผลการศึกษา
๒.๖.๗
การเกษียณอายุหรือพ้นจากหน้าที่การงานของบิดา มารดา คู่สมรส ฯลฯ แนบสำเนาคำสั่งเกษียณอายุหรือคำสั่งให้พ้นจากหน้าที่การงาน
๒.๖.๘ การเสียชีวิตของบิดา มารดา คู่สมรส บุตร
ฯลฯ แนบสำเนาใบมรณบัตร
๒.๖.๙ การประสงค์ไม่ขอใช้ชื่อยศนำหน้าชื่อตัว
แนบสำเนาคำชี้แจงของกระทรวงกลาโหม ลงวันที่ ๓๐ มิถุนายน พ.ศ. ๒๕๑๗
๒.๖.๑๐ กรณีอื่น ๆ แนบเอกสารตามที่ฝ่ายทรัพยากรบุคคล ทอท. กำหนด

๓.  แหล่งที่มาของข้อมูล
๓.๑ เจ้าของประวัติ
๓.๒ คำสั่งบรรจุ แต่งตั้ง โยกย้าย
๓.๓ คำสั่งเลื่อนเงินเดือน
๓.๔ คำสั่งลงโทษทางวินัย
๓.๕ หน่วยงานต้นสังกัด

ประกาศ ณ วันที่ ๒๐ กันยายน พ.ศ. ๒๕๖๐
นิตินัย  ศิริสมรรถการ
กรรมการผู้อำนวยการใหญ่

พรวิภา/อัญชลี/จัดทำ
๒๑
พฤศจิกายน ๒๕๖๐

นุสรา/ตรวจ
๓
กันยายน ๒๕๖๑

[๑] ราชกิจจานุเบกษา
เล่ม ๑๓๔/ตอนที่ ๙๒ ง/หน้า ๓๙๓/๑๖ พฤศจิกายน ๒๕๖๐